吴愈，字元冲，河南汝宁府汝阳县人。明朝政治人物、进士出身。万历二十六年（1598年）戊戌科进士，初授山西长子县知县，调安邑县，有政声，士民祠祀之。升户部主事，寻迁郎中，奉通州、大同两差，以清正自持，不取羡奇，主爵者嘉之，迁陕西关南道参政，升山东按察使、山东右布政。时邪教倡乱，调兵援剿，抚军甚不知兵，苛责将领，一军俱譁。愈从容抚慰之，遂得安。当事忌其才，寻为所中，致仕。号天慵叟，崇祯间诏遣官存问，卒年八十有三，祀乡贤。